Nu er det 1 år siden jeg sagde farvel til min nød - Cashew. Hold nu op, jeg savner ham dagligt, men jeg er glad for min beslutning om at han nu er i himlen og har det godt. Jeg kan nu smile om hans minde, hans specielle sind og ja - bare vores gode 6 år vi havde sammen. Det var så svært at sige farvel til ham, det var svært at se det ske - men det var en lettelse dagene efter at vide at han ikke havde ondt mere og at han var blevet glad igen oppe i himlen. En glad hest. Jeg fortryder ikke min beslutning og har aldrig fortrudt den, selvom jeg flere gange har følt mig som en dårlig hesteejer da jeg overvejede tanken. Men... Alligevel blev jeg bekræftet i at det var rigtige at gøre for hans skyld. Så Cashew - jeg savner dig, vi ses igen, du har det godt deroppe. Alligevel kan man ikke lade vær med at fælde et par tåre i dag.     Den allersidste gang jeg sad på ham - dagen inden han blev aflivet.
Det må være en hård beslutning at tage, og kan godt forstå du savner ham, han ser dejlig ud  .. Ved ikke om man må spørge om det, man hvad er der sket siden du måtte sige farvel til din smukke hest?? Hilsen Elisa  .
Åh, jeg forstår dit savn fuldt ud. Nogle heste holder man aldrig op med at savne, selvom verden er nok så fuld af meget sødere og langt bedre heste...
Er der virkelig allerede gået et år.. Synes ik det er længe siden du fortalte han skulle ha fred, og nu er det 1 år siden. Tiden går stærkt. Han var så smuk en hest, og havde et specielt glimt i øjnene. Jeg ved helt sikkert hvordan du har det. I sep var det 3 år siden jeg måtte aflive Savoux akut pga tarmslyng, og august var det 2 år siden Chivas måtte herfra pga smeden ikke havde beskåret hende rigtigt efter forfangenhed. På deres årsdag fælder jeg også en tåre, men ved også de har det godt nu, lige så vel som du ved Cashew har det godt nu, og er fri for sine smerter. Chivas har jeg "accepteret" at hun er væk, men Savoux savner jeg stadig enormt meget. Jeg er sikker på vores 2 hvide heste render rundt og hygger sig sammen. Men savnet, det er de helt sikkert.
hvor var han smuk ham Cashew. det er snart 3 år siden min gulddreng og min smukke kat magda blev to fine stjerner på himlen. og et år siden jeg måtte sige farvel til min allerbedste hund. så sent som igår, fældede jeg mange tårer, da jeg kom i tanke om nogle videoer jeg har af Jaz, som jeg vil have over på min nye Computer. og lige som lidt fælder jeg en tåre igen!  det er så hårdt at sige farvel, men vi ses igen...
Her er lige et billede af min 10 år gamle vallak, taget af hans gamle "part" i dag, da hun og en veninde var ude for at "lege" lidt med hesten... Spring siger ikke mig noget personligt (for gammel og den slags), men hun synes, det er sjovt, og har så fået lov stadig at komme og lege og springe lidt ind imellem, hvilket jeg tror, både hesten og hun synes godt om..   (Og så slipper jeg jo selv for det).. Men ihvertfald, så blev han løssprunget for 2 gang i dag, og højden endte på 105 cm.. Nok ikke det store, men for en "udenforstående", synes jeg nu egentlig, det var OK klaret.   
En lille tilføjelse: Man må meget gerne skrive en kommentar, hvis man skulle have lyst?.  Også selvom den skulle være negativ.. Hvis noget bør gøres anderledes er man jo nødt til at få det at vide. 
det ser da godt ud, en smuk flyvende hyp:) 105 anden gang den løsspringes er altså nu ganske ganske fint, bedre at tage det skridt for skridt og få sjove oplevelser end bare at satse på det skal være højt for højdens skyld. men dejligt for både dig, hyppen og den gamle part at i har sådan et godt samarbejde stadig:) Jeg nyder at løsspringe mine når det er muligt, men uden en reel bane og blot masser af mudder på det der skulle forestille at være en bliver det alt for sjældent. hov forresten så er jeg altså helt vild med måden din smukke hyp skimler på, synes det er helt fantastisk smukt  mvh Mie
Løsspringning er en dejlig afveksling for langt de fleste heste.  Til en anden gang, så kom lidt flere bomme på, det der tangerer barring. Eventuelt en forskudt oxer, som er noget af det mest indbydende at spring for en ikke-så-rutineret hest. Men det ser ud til at han nyder det trods alt. 
Tak for kommentarerne.  Jeg må dog tilstå, at farven bestemt ikke tiltaler mig, og aldrig har gjort det, men til gengæld er det en voldsomt rar hest.   (Inden jeg købte ham her, havde jeg alle dage forsvoret BÅDE en grå hest, OG en dressursadel, og nu er jeg så endt op med begge dele alligevel.   ) Og ja, jeg tror faktisk også, han synes det er vældig skægt, og ja, nogle flere bomme ville nok give en del "fylde".. Man kan så ikke se det på billedet her, men inden dette spring, står der 2 "krydsspring" (hedder de ikke det?), som pigerne kaldte for "gymnastikspring", som ikke var så høje, men med forholdsvis kort afstand imellem. Som "fyld" på et par af de andre bomme, har jeg hængt reklamebannere for noget grej til radiostyrede biler, som man så kan rulle op og ned efter behov.   Det giver både noget farve og noget afveksling, og ikke mindst sætter det hestens "mod" lidt på prøve når det blæser, og det så hænger og flapper.   Der har dog ikke været anledning til problemer endnu i den sammenhæng, da det er en rimelig nervefast hest.  Fandt lige et billede mere, dog med rytter, fra engang jeg havde slæbt hesten med til undervisning på rideskolen, og her var pigen på samme hold som mig, og vi byttede så, så hun kunne prøve at hoppe lidt på hesten i en hal... Mener det er 6. gang, hun springer på ham her, og tredje gang, han er i en ridehal.  Her var højden dog også "kun" 85 cm.   
Ser rigtig hyggeligt ud